สำรวจห้องต่างๆ ลงลึกดูรายละเอียด ใช้เว็บบอร์ดอย่างปลอดภัย
เข้าเว็บ 4chan แล้วจะเห็นคำอธิบายเว็บสั้นๆ และรายชื่อของบอร์ดหรือห้องต่างๆ 4chan นั้นไม่ใช้ระบบ username กับรหัสผ่าน เพราะงั้นก็ไม่ต้องลงทะเบียน เข้าเว็บแล้วใช้งานได้เลย จะมีลิงค์ไปยังกฎการใช้งานและหน้า FAQ ล่างคำอธิบายเว็บในหน้า home ถ้าคิดจะโพสต์อะไร ก็ควรทำความคุ้นเคยกับแต่ละห้องซะก่อน จะได้ไม่ทำอะไรผิดพลาดจนถูกแบน  เช่น มีกฎว่าต้องอายุ 18 ปีขึ้นไปถึงจะใช้งาน 4chan ได้ และห้ามโพสต์หรือเปิดประเด็นเรื่องผิดกฎหมาย โพสต์ขายของ หรือไม่ยอมทำตามกฎการใช้งานของ 4chan ถ้าเข้าห้องที่มีเนื้อหาเฉพาะ เช่น เทคโนโลยี ก็ต้องโพสต์แต่กระทู้ที่เกี่ยวข้องเท่านั้น ครั้งแรกที่คลิกบอร์ดนั้น จะมีให้ยอมรับ disclaimer หรือยอมรับกฎของบอร์ดนั้นซะก่อน บอร์ดที่คนเข้ากันเยอะที่สุดคือ Random หรือ /b/ ที่ขึ้นชื่อว่าเป็นต้นทางของ meme ทั้งหลายที่ฮิตๆ กันในเน็ต แน่นอนว่าห้องนี้มีทั้งรูปโป๊ เลือด ความรุนแรงต่างๆ ถ้าไม่ค่อยถูกโรคกับภาพแนวนั้น ก็ยังมีอีกหลายห้องให้เลือกเข้า  Technology, Video Games และ Paranormal (เรื่องเหนือธรรมชาติ) ก็มีกระทู้ที่น่าสนใจตามหัวข้อของแต่ละห้อง LGBT หรือห้องชาวสีรุ้ง จะมีกระทู้แนวเล่าประสบการณ์แกรนด์โอเพนนิ่ง ช่วงเปลี่ยนถ่ายจากเพศเก่าไปสู่เพศใหม่ ไปจนถึงกฎหมายการแต่งงานของเพศเดียวกัน บางกระทู้ก็ถกกันจริงจังเลย Auto (รถ), Fitness และ Do It Yourself (DIY) เป็นห้องที่เน้นกระทู้ให้ความรู้ตามหัวข้อไป สำรวจไปเรื่อยๆ เริ่มจากกระทู้ในหน้าแรก แล้วไปหน้าต่อไปโดยคลิกเลขด้านล่าง ช่วงแรกให้เป็น “นักอ่านเงา” ไปก่อน อย่าเพิ่งโพสต์ สัก 2 - 3 อาทิตย์ค่อยโพสต์ตอนที่คุ้นเคยกับแนวทางและศัพท์เฉพาะแล้ว พอเข้าบอร์ดใดบอร์ดหนึ่ง จะเห็นตัวอักษรกับตัวย่อเรียงกันที่ด้านบนของหน้า พวกนี้คือลิงค์ไปยังบอร์ดหรือห้องต่างๆ ของ 4chan คุณคลิกลิงค์แล้วไปที่บอร์ดนั้นๆ ได้เลย ไม่ต้องกลับไปที่หน้าหลักของเว็บก่อน   ถ้าเลื่อนเคอร์เซอร์มาที่ตัวอักษรหรือตัวย่อโดยไม่คลิก จะมีชื่อเต็มของบอร์ดโผล่ขึ้นมา เช่น ลิงค์ที่เขียนว่า /g/ คลิกแล้วจะไปที่ห้อง Technology, ลิงค์ /o/ คลิกแล้วจะไปที่ห้อง Auto ส่วนลิงค์ /diy/ จะไปที่ห้อง Do It Yourself มุมมองปกติจะแสดงโพสต์แรกของกระทู้ (OP หรือ Original Post) รวมถึงคำตอบยอดนิยม 5 อันดับ คุณจะเปลี่ยนไปคลิกลิงค์ catalog ด้านบนของโพสต์แรกก็ได้ ถ้าอยากใช้งานแบบ gallery ในหน้าเดียว คืออ่านแต่ OP ไม่มีคำตอบ ส่วนถ้าคลิกลิงค์ archive ข้างลิงค์ catalog จะเห็นรายชื่อโพสต์ที่หมดอายุไปแล้วตั้งแต่ 3 วันก่อน ถ้าใช้มุมมองปกติ ก็พิมพ์คีย์เวิร์ดในแถบค้นหา เพื่อคัดกรองโพสต์ได้ ผลการค้นหาจะโผล่มาในมุมมอง catalog พร้อมตัวเลือกต่างๆ สำหรับคัดแยกโพสต์ตามวันที่และความนิยม ถ้าใช้มุมมอง catalog แถบค้นหาจะอยู่ขวาสุดของหน้าจอ ให้พิมพ์คำค้นหาตามต้องการ หรือลบเพื่อดู catalog รวมโพสต์ทั้งหมด ถ้าอยากรู้ว่ารูปนั้นมาจากไหน ให้กดสามเหลี่ยมสีเทาหลังชื่อกระทู้ คลิกแล้วจะมีตัวเลือกค้นหารูปใน Google Image หรือ IQDB ถ้าสนใจรูปไหน ก็เซฟหรือแคปไว้ซะเลย เพราะโพสต์ใน 4chan จะหายไปใน 2 - 3 วัน ใน 4chan เต็มไปด้วยศัพท์สแลง วลีเด็ด และตัวย่อต่างๆ ที่ชาวบอร์ดฮิตกัน แต่ละห้องก็จะมีศัพท์เฉพาะหรือคำที่รู้กันแยกย่อยไปอีก ถ้าเข้ากระทู้แล้วเจอคำแปลกๆ หรือ meme ที่ตลกตรงไหนไม่เข้าใจ ให้ลอง search ใน Google หรือ Urban Dictionary ดู บางห้อง เช่น Random กับ Politically Incorrect จะเต็มไปด้วยเนื้อหาที่แทงใจใครหลายคน หรือทำคุณขยาดได้ ส่วนห้องอื่นก็มีคำเตือนเรื่องภาพล่อแหลมหรือรุนแรงแทน คุณใช้เมนูฟิลเตอร์ที่ขยายลงมา ทางด้านบนของรายชื่อห้องได้ แล้วเลือก “Show Work-Safe Boards Only” หรือเลือก “Show Not Safe For Work Boards Only” ในเมนูเดียวกัน อย่าเปิดเผยข้อมูลส่วนตัวหรือที่อยู่และเบอร์โทรใน 4chan รวมถึงตามเว็บบอร์ดอื่นๆ ปกติ 4chan ก็เน้นการใช้งานแบบไม่เปิดเผยตัวตนอยู่แล้ว ไม่แสดงข้อมูลส่วนตัวทั้งของคุณและผู้ใช้อื่นๆ แน่นอน แต่ 4chan ติดตาม IP address ของคุณได้ถ้ามีเหตุจำเป็น โดยเฉพาะตอนจะแบนคุณ หรือให้ข้อมูลที่เป็นประโยชน์แก่เจ้าหน้าที่ เพราะอาจกลายเป็นดาวน์โหลดไวรัสหรือมัลแวร์ลงเครื่องได้ เวลาจะคลิกลิงค์ไหนไปเว็บอื่นนอก 4chan ต้องระวัง จะคลิกรูปเพื่อขยายดูชัดๆ ก็ได้ หรือเซฟเก็บไว้ก็ไม่มีใครว่า (ไม่ผิดกฎของเว็บ) แต่รูปห้ามรวมไฟล์เสียง เอกสาร หรือข้อมูลอื่นๆ ไว้ บางโพสต์ใน 4chan ก็ท้าให้คนอ่านทำอะไรห่ามๆ เช่น โพสต์ดังเมื่อปี 2014 (2557) ที่บอกให้คนอ่านลองเอามือถือไปอบในไมโครเวฟดู แล้วจะได้ฟีเจอร์ลับมาใช้กัน เพราะงั้นก็ต้องใช้วิจารณญาณ อย่าด่วนเชื่อแล้วทำตามคำแนะนำลอยๆ ในกระทู้ เอาเป็นว่าหาข้อมูลเพิ่มเติมหน่อยไม่เสียเวลามากหรอก
เข้าเว็บแล้วดูรายชื่อบอร์ดหรือห้องต่างๆ. ศึกษากฎการใช้งานและคำถาม-ตอบที่พบบ่อย. คลิกห้องที่จะเข้า แล้วยอมรับ disclaimer (ข้อสงวนสิทธิ์การใช้งาน). ดูหน้าต่างๆ ของบอร์ด. เข้าห้องต่างๆ ผ่านลิงค์ที่เรียงตามตัวอักษร ด้านบนของหน้า. ใช้มุมมองแบบ catalog หรือ archive. ค้นกระทู้หาโพสต์ดั้งเดิม. ใช้ฟีเจอร์ค้นหารูป เพื่อหาที่มาของรูป. เรียนรู้ศัพท์เฉพาะกลุ่ม. ระวังเนื้อหาไม่พึงประสงค์ในบอร์ด. อย่าเปิดเผยข้อมูลส่วนตัว. อย่าคลิกลิงค์ที่ไม่แน่ใจว่าคืออะไร. อย่าทำตามคำแนะนำซี้ซั้ว.
https://www.wikihow.com/Browse-4Chan https://www.wikihow.com/Browse-4Chan https://www.wikihow.com/Browse-4Chan
Accessing Boards Exploring Boards in Depth Browsing Safely